Sapa' ama't ama c̈hoye' c̈hennaso seyoc̈hro ñeñt̃a atarr semneñ o'ch seyc̈hach po'potantañ acheñenesha' . Ñeñt̃pa' e'ñe atet̃ sepena ñerra'mrrat̃e' aporo'yet̃ecmas echa'nmannetsa . Añ ñoñets ñeñt̃ atet̃ anaret̃ socop ñeñt̃ setseten e'ñe so'na soct̃ap̃ña ama't ñeñt̃pa' atarr coñe't̃ot̃ sherben Yomporecop , sañapa' ñeñt̃aca'ye atarr semneñ o'ch seyc̈hateñ po'potantañ . T̃arraña añ ñoñtsor ñeñt̃ atarr nanac sherbets Yomporecop , saña ñeñt̃pa' ama c̈hennasoña seyoc̈hro ama't e'ñe mamesha . Ñeñt̃pa' o'ch netma'ntacha atet̃ ñerra'mrrat̃e' ñeñt̃ atarr es añet̃oll allpon ñerra'm c̈hopo'yet̃oll saña ñeñt̃pa' c̈haca'yeña seyorasoteñ t̃arraña ñeñt̃ña atarr añecmuen allpon ñerra'm huaquësh sapa' ñeñt̃aña sañyen e'ñe att̃a .
